**บทที่ 1**

**บทนำ**

**ความสำคัญและที่มาของปัญหาที่ทำการวิจัย**

พัฒนาการทางการเมืองแบบประชาธิปไตยที่เกิดขึ้นในประเทศไทย นับตั้งแต่การเปลี่ยนแปลง

การปกครองจากระบอบสมบูรณาญาสิทธิราชย์ มาเป็นระบอบประชาธิปไตยในปี พ.ศ.2473 ถึงปัจจัย นับว่ามีอุปสรรคนานาประการ เช่น การแทรกแซงจากสถาบันอื่น โดยเฉพาะทหาร คุณภาพของพรรคการเมืองและนักการเมือง ฯลฯ และสิ่งหนึ่งที่เป็นอุปสรรคสำคัญของพัฒนาการดังกล่าวก็คือ การที่ประชาชนขาดการมีส่วนร่วมและหาความรู้ความสนใจในกิจกรรมทางการเมือง ซึ่งปรากฏการณ์ดังกล่าวจะสะท้อนออกมาเป็นแบบแผนวัฒนธรรมทางการเมืองของประชาชนในสังคมไทย

การที่กระบวนการการพัฒนาประชาธิปไตยจะเกิดขึ้น ในสังคมใดสังคมหนึ่งนั้น จำเป็น

อย่างยิ่งที่สมาชิกในสังคมจะต้องมีพื้นฐานวัฒนธรรมทางการเมืองแบบประชาธิปไตยหรือที่เรียกว่า วัฒนธรรมทางการเมืองแบบมีส่วนร่วม และวิธีการที่จะพัฒนาประชาธิปไตยในสังคมก็คือ การพยายามปลูกฝังวัฒนธรรมทางการเมืองของประชาชน ให้เป็นแบบประชาธิปไตยให้มากที่สุดเท่าที่จะมากได้นั่นเอง นอกจากนี้การปลูกฝังวัฒนธรรมทางการเมืองแบบประชาธิปไตยแก่หน่วยทางสังคมใด ๆ ก็ตาม จำเป็นอย่างยิ่งที่ต้องมีความรู้พื้นฐานเกี่ยวกับแบบแผนวัฒนธรรมทางการเมืองของหน่วยทางสังคมนั้น ๆ ก่อน

เป็นที่ยอมรับว่านับตั้งแต่อดีตถึงปัจจุบัน กลุ่มครู-อาจารย์ ในสถาบันการศึกษาล้วนมีหน้าที่หลัก คือ ถ่ายทอดความรู้ความเข้าใจในวิชาการต่าง ๆ ทั้งด้านทฤษฎีและปฏิบัติ และไม่เพียงเท่านั้น หน้าที่สำคัญของครูอีกประการหนึ่งก็คือ การช้ำและปลูกฝังพฤติกรรมต่าง ๆ แก่ศิษย์ ผู้จะกลายเป็นสมาชิกในสังคมไทยในอนาคต ซึ่งแน่นอนว่าครูจะต้องมีส่วนในการปลูกฝัง ถ่ายทอดทัศคติและพฤติกรรมทางการเมืองให้แก่ศิษย์ด้วย ดังนั้นแบบแผนวัฒนธรรมทางการเมืองของกลุ่มครู-อาจารย์ ในสถานศึกษาต่าง ๆ ในปัจจุบัน จึงเป็นตัวแปรสำคัญที่จะมีส่วนกำหนดแบบแผนวัฒนธรรมทางการเมืองของนักเรียน นักศึกษาผู้ที่จะกลายเป็นอนาคตของชาติในภายหน้า

ในปัจจุบัน องค์กรครูในสังคมไทยแบ่งออกได้เป็นสองประเภทใหญ่ ๆ ตามสังกัด ได้แก่ ครูที่

สังกัดสถานศึกษารัฐบาล (ข้าราชการ) และครูที่สังกัดสถานศึกษาเอกชน และเมื่อกล่าวถึงการมีส่วนร่วมหรือวัฒนธรรมทางการเมืองขององค์กรครูทั้งสองประเภทที่กล่าวมาข้างต้นแล้ว ไม่ค่อยพบว่ามีงานวิจัยที่มีการศึกษาอย่างจริงจัง รัฐธรรมนูญแห่งราชอาณาจักรไทย พ.ศ.2540 ซึ่งจะกลายเป็นแม่แบบของรัฐธรรมนูญฉบับต่อไป ได้ระบุสาระสำคัญเกี่ยวกับวัฒนธรรมทางการเมืองที่น่าสนใจ ได้แก่

1. มีการกำหนดให้รัฐต้องวางแผนพัฒนาทางการเมือง ในกฎหมายรัฐธรรมนูญส่วนหนึ่ง

ว่าด้วยการเสริมสร้างวัฒนธรรม การปลูกฝังอุดมการณ์ทางการเมืองที่เป็นส่วนหนึ่งของวัฒนธรรมทางการเมือง

1. มีการให้สิทธิเสรีภาพของบุคลากรทางการศึกษา ในอบรม การสอน การวิจัยและ

การเผยแพร่งานวิจัยตามหลักวิชาการ

1. มีการคุ้มครองการจัดการศึกษาขององค์กรวิชาชีพและเอกชน

ยิ่งไปกว่านั้น มาตรา 78 ในรัฐธรรมนูญ ในรัฐธรรมนูญแห่งราชอาณาจักรไทย พ.ศ.2560

ได้ระบุว่า “รัฐพึงส่งเสริมให้ประชาชนและชุมชนมีความรู้ความเข้าใจที่ถูกต้องเกี่ยวกับการปกครองระบอบประชาธิปไตย อันมีพระมหากษัตริย์เป็นประมุขและการมีส่วนร่วมในการพัฒนาประเทศด้านต่าง ๆ

สาระสำคัญต่าง ๆ เหล่านี้ล้วนมีส่วนเกี่ยวข้องกับกลุ่มบุคลากรทางการศึกษา โดยเฉพาะกลุ่มครูที่มีต้องทำความเข้าใจกับเจตนารมณ์ของรัฐธรรมนูญ นอกจากนี้ยังต้องนำมาปฏิบัติให้ได้ผลอีกด้วย

ดังนั้น ปรากฏการณ์ที่เกิดขึ้นดังกล่าว ได้ทำให้ผู้วิจัยสนใจที่จะศึกษาแบบแผนวัฒนธรรมทาง

การเมืองของครูในโรงเรียนเอกชน ผู้เป็นบุคลากรทางการศึกษา ที่มีหน้าที่ปลูกฝังอุดมการณ์ทางการเมืองแก่นักเรียนในโรงเรียน ว่าจะมีแบบวัฒนธรรมทางการเมืองเป็นเช่นไร และด้วยเหตุใดครูในโรงเรียนเอกชนจึงได้มีวัฒนธรรมทางการเมืองเช่นนั้น นอกจากนี้การศึกษาแบบแผนวัฒนธรรมทางการเมืองของครูโรงเรียนเอกชน จะเป็นประโยชน์ที่อาจนำไปเชื่อมโยง วิเคราะห์ถึงลักษณะและแนวโน้มของวัฒนธรรมทางการเมืองของประชาชนกลุ่มอื่น ๆ โดยเฉพาะกลุ่มนักเรียนที่ได้รับการปลูกฝังจากครูในโรงเรียนเอกชน ซึ่งอาจถ่ายทอดวัฒนธรรมทางการเมืองที่ได้รับไปสู่กลุ่มผู้ปกครองและสังคมโดยรวมได้อีกทอดหนึ่ง จึงเป็นช่องทางที่สำคัญประการหนึ่งของแนวทางพัฒนาการทางการเมือง ในทางกลับกัน หากวัฒนธรรมทางการเมืองของครูในโรงเรียนเอกชนมีลักษณะไม่เอื้ออำนวยต่อการปกครองระบอบประชาธิปไตย ก็อาจส่งผลกระทบต่อลักษณะวัฒนธรรมทางการเมืองของสังคม และกระทบต่อการพัฒนาการทางการเมืองด้วย และเนื่องจากจังหวัดเพชรบูรณ์เป็นจังหวัดขนาดใหญ่ มีประชากรจำนวนมาก โดยเฉพาะในเขตอำเภอเมือง จึงมีโรงเรียนเอกชนทั้งที่เก่าแก่และเกิดขึ้นใหม่เป็นจำนวนมาก ซึ่งแสดงให้เห็นถึงความหลากหลายของกลุ่มตัวอย่างที่จะใช้ในการศึกษา ดังนั้นผู้วิจัยจึงเห็นว่าพื้นที่ดังกล่าวจึงเหมาะสมที่จะใช้เป็นพื้นที่ในการศึกษาครั้งนี้

**วัตถุประสงค์ของการวิจัย**

1. เพื่อทราบแบบแผนวัฒนธรรมทางการเมืองของครูโรงเรียนเอกชนในอำเภอเมืองเพชรบูรณ์ จังหวัดเพชรบูรณ์

2. เพื่อทราบถึงปัจจัยที่มีอิทธิพลต่อการกำหนดแบบแผนวัฒนธรรมทางการเมืองของครูโรงเรียนเอกชนในอำเภอเมืองเพชรบูรณ์ จังหวัดเพชรบูรณ์

**ขอบเขตของโครงการวิจัย**

ในการวิจัยครั้งนี้ ผู้วิจัยกำหนดขอบเขตของการวิจัยไว้ดังนี้

1. ขอบเขตด้านตัวแปร ประกอบด้วย

1.1 ตัวแปรต้น ได้แก่ เพศ ช่วงอายุ สถานภาพการสมรส ระยะในการปฏิบัติงาน

และระดับรายได้

1.2 ตัวแปรตาม ได้แก่ ทัศนคติทางการเมืองแบบอำนาจนิยมและทัศนคติทางการ

เมืองแบบประชาธิปไตย

2. ขอบเขตด้านเนื้อหา ได้แก่ วัฒนธรรมทางการเมืองแบบอำนาจนิยมและวัฒนธรรมทาง

การเมืองแบบประชาธิปไตยของครูโรงเรียนเอกชนในอำเภอเมืองเพชรบูรณ์ จังหวัดเพชรบูรณ์

3. ขอบเขตด้านพื้นที่ เก็บข้อมูลจากครูโรงเรียนเอกชนทุกโรงเรียนที่อยู่ในเขตอำเภอเมือง

เพชรบูรณ์ จังหวัดเพชรบูรณ์

4. ขอบเขตด้านระยะเวลา ตั้งแต่วันที่ 1 ตุลาคม 2562 ถึงวันที่ 30 กันยายน 2563

**กรอบแนวความคิดของการวิจัย**

งานวิจัยครั้งนี้จะใช้แนวคิดและทฤษฎีเกี่ยวกับวัฒนธรรมทางการเมืองในประเด็นต่อไปนี้

1. วัฒนธรรมทางการเมือง (Political Culture) หมายถึง ความโน้มเอียงทางการเมือง อัน

เกี่ยวกับทัศนคติที่มีต่อระบบการเมือง และส่วนต่าง ๆ ของระบบการเมองและทัศนคติที่มีต่อบทบาทของตนเองในระบบการเมือง

2. วัฒนธรรมแบบอำนาจนิยม (Authoritarian) หมายถึง แบบแผนของพฤติกรรมซึ่งเกิดจากการเรียนรู้ถึงค่านิยม ตลอดจนวัฒนธรรมของสังคม ซึ่งพฤติกรรมนี้ประกอบด้วยค่านิยมที่เคร่งครัด การยอมรับอำนาจโดยปราศจากการโต้แย้ง ยึดมั่นในวัฒนธรรมดั้งเดิม เคร่งครัดต่อกฎระเบียบและมีลักษณะชาติพันธุ์นิยม

3. วัฒนธรรมทางการเมืองแบบประชาธิปไตย (Democracy) หมายถึง แบบแผนของพฤติกรรมทางการเมืองที่มีความเชื่อมั่นศรัทธาและสนับสนุนหลักการปกครองแบบประชาธิปไตย เคารพศักดิ์ศรี ความเสมอภาค และเสรีภาพของบุคคล เคารพกฎหมาย มีส่วนร่วมทางการเมือง มีความสำนึกในหน้าที่พลเมือง ไว้วางใจในเพื่อนมนุษย์ ตลอดจนรู้จักการวิพากษ์วิจารณ์และไม่มีจิตใจเป็นเผด็จการ

4. แบบแผนวัฒนธรรมทางการเมือง หมายถึง รูปแบบพฤติกรรมทางการเมืองต่าง ๆ ของบุคคลหรือบุคลิกภาพของบุคคลที่แสดงออก หรือไม่แสดงออกทางการเมืองและอาจเป็นการสนับสนุน ต่อต้าน หรือนิ่งเฉยต่อระบบการเมืองก็ได้

ตัวแปรต้น ตัวแปรตาม

1. เพศ
2. อายุ
3. ระดับการศึกษา
4. สถานภาพการสมรส
5. รายได้
6. ระยะเวลาในการปฏิบัติทำงาน

**วัฒนธรรมทางการเมือง**

1. แบบอำนาจนิยม

2. แบบประชาธิปไตย

ภาพที่ 1 กรอบแนวคิดของการวิจัย

**สมมติฐานการวิจัย**

ในการศึกษาครั้งนี้ ต้องการทราบถึงแบบแผนวัฒนธรรมทางการเมืองของครูโรงเรียนเอกชนในอำเภอเมืองเพชรบูรณ์ จังหวัดเพชรบูรณ์ จึงกำหนดสมมติฐานในการศึกษาไว้ ดังนี้

1. ครูในโรงเรียนเอกชนในอำเภอเมืองเพชรบูรณ์ จังหวัดเพชรบูรณ์ มีแบบแผนวัฒนธรรมทางการเมืองแบบประชาธิปไตย

2. สถานภาพในด้านเพศ ช่วงอายุ ระยะเวลาในการปฏิบัติงาน และระดับรายได้ของครูในโรงเรียนเอกชนในอำเภอเมืองเพชรบูรณ์ จังหวัดเพชรบูรณ์ มีอิทธิพลต่อแบบแผนวัฒนธรรมทางการเมืองของครูในโรงเรียนเอกชนในอำเภอเมืองเพชรบูรณ์ จังหวัดเพชรบูรณ์

**วิธีดำเนินการวิจัย**

การวิจัยครั้งนี้เป็นการวิจัยเชิงสำรวจ (Survey Research) ซึ่งได้ศึกษาวัฒนธรรมทางการเมืองของครูในโรงเรียนเอกชนในอำเภอเมืองเพชรบูรณ์ จังหวัดเพชรบูรณ์ โดยผู้วิจัยได้กำหนดวิธีดำเนินการวิจัยประกอบด้วยประชากรและกลุ่มตัวอย่าง เครื่องมือที่ใช้ในการวิจัย การเก็บรวบรวมข้อมูล การวิเคราะห์ข้อมูล ตามขั้นตอนของระเบียบวิธีการวิจัย (Research Methodology) ทุกประการ ในด้านสถานที่เก็บข้อมูล จะเก็บข้อมูลโดยใช้แบบสอบถามกับกลุ่มตัวอย่างเป้าหมายตามหลักการวิจัย ซึ่งสถานที่คือ พื้นที่ในเขตอำเภอเมืองเพชรบูรณ์ จังหวัดเพชรบูรณ์

**นิยามศัพท์เฉพาะ**

วัฒนธรรมทางการเมือง (Political Culture) หมายถึง ความโน้มเอียงทางการเมือง อัน

เกี่ยวกับทัศนคติที่มีต่อระบบการเมือง และส่วนต่าง ๆ ของระบบการเมองและทัศนคติที่มีต่อบทบาทของตนเองในระบบการเมือง

วัฒนธรรมแบบอำนาจนิยม (Authoritarian) หมายถึง แบบแผนของพฤติกรรมซึ่งเกิดจากการเรียนรู้ถึงค่านิยม ตลอดจนวัฒนธรรมของสังคม ซึ่งพฤติกรรมนี้ประกอบด้วยค่านิยมที่เคร่งครัด การยอมรับอำนาจโดยปราศจากการโต้แย้ง ยึดมั่นในวัฒนธรรมดั้งเดิม เคร่งครัดต่อกฎระเบียบและมีลักษณะชาติพันธุ์นิยม

วัฒนธรรมทางการเมืองแบบประชาธิปไตย (Democracy) หมายถึง แบบแผนของพฤติกรรมทางการเมืองที่มีความเชื่อมั่นศรัทธาและสนับสนุนหลักการปกครองแบบประชาธิปไตย เคารพศักดิ์ศรี ความเสมอภาค และเสรีภาพของบุคคล เคารพกฎหมาย มีส่วนร่วมทางการเมือง มีความสำนึกในหน้าที่พลเมือง ไว้วางใจในเพื่อนมนุษย์ ตลอดจนรู้จักการวิพากษ์วิจารณ์และไม่มีจิตใจเป็นเผด็จการ

แบบแผนวัฒนธรรมทางการเมือง หมายถึง รูปแบบพฤติกรรมทางการเมืองต่าง ๆ ของบุคคลหรือบุคลิกภาพของบุคคลที่แสดงออก หรือไม่แสดงออกทางการเมืองและอาจเป็นการสนับสนุน ต่อต้าน หรือนิ่งเฉยต่อระบบการเมืองก็ได้

**ประโยชน์ที่คาดว่าจะได้รับ**

1. ได้รับความรู้และความเข้าใจเกี่ยวกับแบบแผนวัฒนธรรมทางการเมืองของครูโรงเรียน

เอกชน ในอำเภอเมือง จังหวัดเพชรบูรณ์

2. เป็นแนวทางในการศึกษาวัฒนธรรมทางการเมืองขององค์กรเอกชนอื่น ๆ

3. ได้รับความรู้ที่อาจใช้เป็นแนวทางในการพัฒนาครูในสถานศึกษาเอกชนต่อไป

4. สามารถนำผลการวิจัยตีพิมพ์เผยแพร่ในวารสารวิชาการต่าง ๆ ในระดับชาติได้